พรรคพลังสังคมใหม่

พรรคพลังสังคมใหม่ (; ย่อ: พ.ส.ม.) เป็นพรรคการเมืองไทย ก่อตั้งเมื่อวันที่ 17 มีนาคม พ.ศ. 2564 โดยมีเชาวฤทธิ์ ขจรพงศ์กีรติ เป็นหัวหน้าพรรค และได้รับเลือกตั้งในสภาผู้แทนราษฎรไทย ชุดที่ 26 เป็นครั้งแรก

 ประวัติ 
พรรคพลังสังคมใหม่ ได้มีการประชุมใหญ่จัดตั้งพรรคขึ้นเมื่อวันที่ 10 กันยายน พ.ศ. 2563 ณ ห้องประชุมน้ำทองแกรนด์ โรงแรมน้ำทองน่าน อำเภอเมืองน่าน จังหวัดน่านน่านจัดตั้งพรรคพลังสังคมใหม่ เปิดตัวแถลงนโยบายของพรรค ลดความเหลื่อมล้ำ สร้างสังคมให้เป็นธรรม และได้ยื่นจดทะเบียนก่อตั้งขึ้นเมื่อวันพุธที่ 17 มีนาคม พ.ศ. 2564 โดยมีนายเชาวฤทธิ์ ขจรพงศ์กีรติ เป็นผู้ก่อตั้งพรรคและเป็นหัวหน้าพรรค และมีนายจารุพงษ์สกุล จิณะโชฒิกุล เป็นเลขาธิการพรรคคนแรก 

ต่อมานายเชาวฤทธิ์ได้ยื่นหนังสือลาออกจากตำแหน่งหัวหน้าพรรคกลางที่ประชุมใหญ่สามัญของพรรคเมื่อวันเสาร์ที่ 5 ธันวาคม 2564 ทำให้คณะกรรมการบริหารพรรคที่เหลือต้องพ้นจากตำแหน่งทั้งคณะ จากนั้นจึงได้มีการเลือกตั้งคณะกรรมการบริหารพรรคชุดใหม่จำนวน 17 คนพร้อมกับเปลี่ยนแปลงข้อบังคับพรรค ซึ่งที่ประชุมมีมติเลือกนายเชาวฤทธิ์เป็นหัวหน้าพรรคสมัยที่ 2 ส่วนตำแหน่งเลขาธิการพรรคตกเป็นของนายสุโท สร้างคำ ส่วนนายจารุพงษ์สกุล อดีตเลขาธิการพรรคขยับขึ้นไปเป็นรองหัวหน้าพรรคลำดับที่ 1ประกาศนายทะเบียนพรรคการเมือง เรื่อง การเปลี่ยนแปลงข้อบังคับพรรคและคณะกรรมการบริหารพรรคพลังสังคมใหม่

จากนั้นในวันอังคารที่ 16 สิงหาคม 2565 นายสุโทได้ยื่นหนังสือลาออกจากสมาชิกพรรคทำให้พ้นจากตำแหน่งเลขาธิการพรรค พร้อมกับนายอนุมัติ ศาสนูปถัมภ์ รองหัวหน้าพรรคประกาศนายทะเบียนพรรคการเมือง เรื่อง การเปลี่ยนแปลงกรรมการบริหารพรรคพลังสังคมใหม่ ในวันจันทร์ที่ 19 กันยายน 2565 นายวัชรินทร์ ชัยภัทร์ชนก ลาออกจากตำแหน่งโฆษกพรรคทำให้คณะกรรมการบริหารพรรคที่เหลืออยู่ 8 คนต้องพ้นจากตำแหน่งทั้งคณะเพราะเหลือไม่ถึงกึ่งหนึ่งตามข้อบังคับพรรคประกาศนายทะเบียนพรรคการเมือง เรื่อง การเปลี่ยนแปลงคณะกรรมการบริหารพรรคพลังสังคมใหม่

ในวันเสาร์ที่ 8 ตุลาคม 2565 พรรคพลังสังคมใหม่ได้จัดประชุมใหญ่วิสามัญ ครั้งที่ 2/2565 เพื่อแก้ไขเปลี่ยนแปลงข้อบังคับพรรคและเลือกตั้งคณะกรรมการบริหารพรรคชุดใหม่จำนวน 17 คน ซึ่งที่ประชุมก็มีมติเลือกนายเชาวฤทธิ์เป็นหัวหน้าพรรคสมัยที่ 3 ส่วนตำแหน่งเลขาธิการพรรคตกเป็นของนายลำโขง ธารธนศักดิ์ อดีตรองหัวหน้าพรรคประกาศนายทะเบียนพรรคการเมือง เรื่อง การเปลี่ยนแปลงข้อบังคับพรรคและคณะกรรมการบริหารพรรคพลังสังคมใหม่ ต่อมานายลำโขงได้ลาออกจากสมาชิกพรรคเมื่อเสาร์วันที่ 4 กุมภาพันธ์ 2566 ทำให้ต้องพ้นจากตำแหน่งเลขาธิการพรรคประกาศนายทะเบียนพรรคการเมือง เรื่อง การเปลี่ยนแปลงกรรมการบริหารพรรคพลังสังคมใหม่ และได้มีการประชุมใหญ่สามัญ ครั้งที่ 1/2566 เมื่อวันพุธที่ 22 กุมภาพันธ์ 2566 เพื่อแก้ไขเปลี่ยนแปลงข้อบังคับพรรค และเลือกตั้งกรรมการบริหารพรรคแทนตำแหน่งที่ว่าง 4 คนและเลือกตั้งกรรมการบริหารเพิ่มเติม 1 คนซึ่งที่ประชุมมีมติเลือกนายอังกูร ไผ่แก้ว อดีตรองหัวหน้าพรรคและอดีตเลขาธิการพรรคร่วมพัฒนาชาติไทย (พรรคที่เป็นรากฐานของพรรคก้าวไกล) เป็นเลขาธิการพรรคคนใหม่ประกาศนายทะเบียนพรรคการเมือง เรื่อง การเปลี่ยนแปลงข้อบังคับพรรคและกรรมการบริหารพรรคพลังสังคมใหม่

 การเลือกตั้ง 
พรรคพลังสังคมใหม่ส่งผู้สมัครลงรับเลือกตั้งครั้งแรกคือ การเลือกตั้งสมาชิกสภาผู้แทนราษฎรจังหวัดลำปาง เขต 4 แทนตำแหน่งที่ว่าง พ.ศ. 2565 โดยส่งนายพลพงศ์ พงษ์สุพัฒน์ ลงสมัครรับเลือกตั้ง ปรากฎว่าไม่ได้รับเลือกตั้ง ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 พรรคพลังสังคมใหม่ได้รับเลือกตั้งแบบบัญชีรายชื่อ จำนวน 1 ที่นั่ง 

พรรคพลังสังคมใหม่ได้ตอบรับให้การสนับสนนการจัดตั้งรัฐบาลของพรรคก้าวไกล"พลังสังคมใหม่" ตอบรับร่วมรัฐบาล "ก้าวไกล" หวังผลักดันแก้ปัญหาราคาผลผลิตทางการเกษตร แต่ท้ายที่สุดพรรคก้าวไกลไม่สามารถจัดตั้งรัฐบาลได้สำเร็จ จึงได้เข้าร่วมรัฐบาลกับพรรคเพื่อไทยพลังสังคมใหม่ ตอบรับร่วมรัฐบาลเพื่อไทย ไม่กังวล “เศรษฐา” ชี้ คุณสมบัติครบ

วันที่ 6 ตุลาคม พ.ศ. 2567 นายเชาวฤทธิ์  ขจรพงศ์กีรติ สส.บัญชีรายชื่อ ถูกขับออกจากพรรค และในวันถัดมา ได้เข้าสมัครสมาชิกพรรคกล้าธรรม เนื่องจากพรรคเดิมไม่สามารถนำนโยบายพรรคมาปฏิบัติต่อประชาชนได้ มีอุปสรรคในการแก้ปัญหา ส่วนเหตุผลที่เลือกพรรคกล้าธรรม เพราะเป็นพรรคที่ว่างอยู่ และได้พิจารณาแนวทาง นโยบายแล้วเชื่อว่าแก้ปัญหาให้ประชาชนได้ โดยการเลือกตั้ง สส.รอบหน้า จะส่งผู้สมัครที่ จังหวัดน่าน เขต 1 ด้วย

 บุคลากร 

 รายชื่อหัวหน้าพรรค 
 ลำดับ  รูป   ชื่อ  เริ่มวาระ  สิ้นสุดวาระ  1  100px  เชาวฤทธิ์ ขจรพงศ์กีรติ  17 มีนาคม พ.ศ. 2564  6 ตุลาคม พ.ศ. 2567  2  100px  วิชัย รักบิดา  5 ธันวาคม พ.ศ. 2567  อยู่ในวาระ

 รายชื่อเลขาธิการพรรค 
 ลำดับ  รูป   ชื่อ  เริ่มวาระ  สิ้นสุดวาระ  1  100px  จารุพงษ์สกุล จิณะโชฒิกุล  17 มีนาคม พ.ศ. 2564  5 ธันวาคม พ.ศ. 2564 2  100px  สุโท สร้างคำ  5 ธันวาคม พ.ศ. 2564ประกาศนายทะเบียนพรรคการเมือง เรื่อง การเปลี่ยนแปลงข้อบังคับพรรคและคณะกรรมการบริหารพรรคพลังสังคมใหม่   16 สิงหาคม พ.ศ. 2565ประกาศนายทะเบียนพรรคการเมือง เรื่อง การเปลี่ยนแปลงกรรมการบริหารพรรคพลังสังคมใหม่ 3  100px  ลำโขง ธารธนศักดิ์  8 ตุลาคม พ.ศ. 2565  4 กุมภาพันธ์ พ.ศ. 2566ประกาศนายทะเบียนพรรคการเมือง เรื่อง การเปลี่ยนแปลงข้อบังคับพรรคและคณะกรรมการบริหารพรรคพลังสังคมใหม่ 4  100px  อังกูร ไผ่แก้ว  22 กุมภาพันธ์ พ.ศ. 2566  อยู่ในวาระ

 ผลการเลือกตั้ง 
 ผลการเลือกตั้งทั่วไป 
ผลการเลือกตั้งจำนวนที่นั่งคะแนนเสียงทั้งหมดสัดส่วนคะแนนเสียงที่นั่งเปลี่ยนสถานภาพพรรคผู้นำเลือกตั้ง2566175,764- - ร่วมรัฐบาลเชาว์ฤทธิ์ ขจรพงศ์กีรติ

ผลการเลือกตั้งผู้ว่าราชการกรุงเทพมหานคร
 การเลือกตั้ง ผู้สมัคร คะแนนเสียงทั้งหมด สัดส่วนคะแนนเสียง ผลการเลือกตั้ง2565 ไกรเดช บุนนาค 636 0.02%  พ่ายแพ้

 อ้างอิง 

พลังสังคมไทย
หมวดหมู่:พรรคการเมืองไทยที่ก่อตั้งในปี พ.ศ. 2564